Valipe mõis

Valipe mõis (ka Vallipää mõis) oli Hiiu-Suuremõisa mõis karjamõis Hiiumaal Valipes,  Pühalepa kihelkonnas.

Valipe mõisahoone rajati tõenäoliselt 15. sajandi alguses ja see täitis ka kaitsefunktsiooni, olles seega üks väheseid Hiiumaa teadaolevaid keskaegseid kaitserajatisi. 16. sajandi alguses on seda ka kirjalikes allikates mainitud kindlustatud kohana. Siiski olid selle müürid tunduvalt õhemad kui vasallilinnustel, olles vaid 1–1,5 meetri paksused. Seetõttu pole seda linnuste hulka otseselt arvatud. 

1796. aastal  pandis krahv Jacob Pontus Stenbock, kammerärra Ludwig von Ungern-Sternbergile Suuremõisa/PühalepaSuuremõisa mõis (Pühalepa khk), Kinnistute register Eesti Rahvusarhiivis koos Vallipe, Soonlepa, Vohi ja Harjo karjamõisatega 80 aastaks. 1805. aasta jagamis- ja loovutuslepinguga, said kaptenleitnant Konstantin ja leitnant Eduard von Ungern-Sternbergid jagamatult pärusmõisad Kõrgessaare ja Lauka ja Suuremõisa pandimõisa koos Soonlepa, Partsi, Vilivalla ja Lojaga. 1811. aastal sai kaptenleitnant Konstantin Ungern-Sternberg pandilepingu lisaga pandimõisad Suuremõisa koos Soonlepa, Partsi, Vilivalla ja Lojaga ning 1812. aastal kinnistati Suuremõisa koos Soonlepa, Partsi, Vilivalla ja Lojaga tema pärusomandiks.

Valipe mõisahoonet uuriti arheoloogilistel kaevamistel aastatel 1974–1975. Selle tulemusel selgus, et hoone oli kasutusel 15.–18. sajandini.

On oletatud, et Valipe mõisahoone kohal võis varem asuda muinaslinnus, kuid see pole leidnud kinnitust.
 Viited 

Kirjandus
Kalvi Aluve. Eesti keskaegsed linnused. Tallinn: Valgus, 1993. Lk 57.

Välislingid

Suuremõisa mõis (Pühalepa khk), Kinnistute register Eesti Rahvusarhiivis

Kategooria:Läänemaa mõisad
Kategooria:Hiiumaa vald
Kategooria:Hiiu maakonna kultuurimälestised
Kategooria:Pühalepa kihelkond